Foto: AFP Italiya bosh vaziri Matteo Rentsi iste’foga chiqishi mumkin, deb xabar qilmoqda Bloomberg agentligi. Rentsi mamlakatda konstitutsiyaviy islohot o‘tkazish bo‘yicha o‘tkazilgan referendumda mag‘lub bo‘lganini tan olgan hamda 5 dekabrda iste’fo berish niyatida ekanini bildirgan. «Men mag‘lub bo‘ldim, men buni ochiq aytaman», — degan italyan bosh vaziri. U shuningdek, islohotga norozilik bildirganlarni g‘alaba bilan qutlagan. Italiya bosh vazirining so‘zlariga ko‘ra, u faoliyatidan afsuslanmaydi. «Mening hukumatdagi tajribam shu yerda tugaydi», — degan Rentsi.